﻿ Ipoteze si controverse privind specificul discursului liric Asist univ drd Simona Filip - Antofi Universitatea "Dunãrea de Jos", Galati Le travail se propose de provoquer une discussion en ce qui regarde la nature particulière du discours poétique, ses rapports avec le processus d'énonciation et le texte poétique aussi que la question délicate de la référence / du référent poétique Enuntarea lirică - la persoana întâi singular - presupune existenta unui subiect enuntiator, numit si eu liric, dificil de prins într-o formulă de tip definitie Caracteristica aproape unanim admisă a acestei instante este subiectivitatea, respectiv distanta relativ redusă fată de ceea ce enuntă si fată de enuntul însusi Ca si cum eul s-ar enunta pe sine în ipostaze diverse, discursul acestui subiect stă sub semnul sinceritătii si nu al verosimilului si pare a-si aboli fictionalitatea Poate mai evident decât în cazul discursului narativ, statutul dilematic al eului liric antrenează complicate ipoteze asupra limbajului poetic (autoreflexiv) si asupra sanselor discursului poetic de a-si recupera dreptul la referentialitate Statutul eului liric este hotărâtor, în opinia lui Karlheinz Stierle, pentru definirea discursului liric (poetic), i-am zice noi Identitatea discursului de orice natură este dependentă de identitatea unui subiect asumându-si un rol discursiv într-o schemă discursivă a comunicării Atâta vreme cât subiectul enuntării beneficiază de o pozitie aparte si de un "profil" problematic, poezia se va situa la limita dintre o schemă discursivă transgresată (sau deconstruită) si deconstruirea însăsi a acesteia Într-o interdependentă cu care suntem tot mai tentati să identificăm natura discursivă de care ne ocupăm aici, organizarea discursiv-lineară, partial anulată de sistemul recurential bazat si pe prozodie, are drept consecintă modificarea naturii textuale însăsi, ca tesătură coerent-coezivă si elaborarea unei "figuri" a subiectului, posesor al unei identităti "sfărâmate" si reperabilă doar la "analiza în retortă" (sintagmă călinesciană) a meandrelor textuale Astfel structura formală compensează deriva identitară a eului liric enuntiator si caracterul problematic al discursului Textul devine parte sine-qua-non a discursului poetic întrucât sistemul de recurente compensează, prin tripla functionalitate-estetică, unificatoare si identificatoare, "dezorganizarea" discursivă Dacă structura lingvistică se repliază asupra sa însăsi, eul liric se vede dispersat între statutul de subiect al enuntării si ceea ce K Stierle numeste multiplicitatea contextelor ("la multiplicité des contextes"), într-un joc perpetuu de autoreflectare Întrucât eul nu-si poate revendica un "profil" unitar sau "verosimil" din "urme" textuale si nu se supune nici unei predeterminări de tipul rolului discursiv, o întreagă schemă discursivă coerentă basculează către un subiect liric aflat într-o perpetuă căutare de sine Instituindu-se pe sine ca temă unică, eul enuntiator se construieste textual pe măsură ce se caută Sintagma "sujet lyrique" devine echivalenta unei constelatii cuprinzând: "le sujet de l' énonciation", "le sujet de l' énoncé", "le sujet plaçant" si "le sujet se plaçant" , fără a le suprapune perfect ceea ce ar fi dus la stabilizarea identitară a subiectului Această "figurare" subiectivă pare mai degrabă un punct de fugă Drept consecintă a neasumării unui rol discursiv într-o schemă uzuală a comunicării, de către subiectul liric, Monica Spiridon mentionează “alterarea categoriei de deics în poezie”, respectiv “golirea deicticelor de orice semnificatie” Caracterul irelevant al triadei actorializare – temporalizare – spatializare “nu implică disparitia mărcilor formale ale deicsisului, ci instituirea unei persona poetice”, “nealterată de măstile ei” În alti termeni, cercetătoarea reia ideea asumării unei “figuri”, fie si ambigue, a subiectului enuntării, care se obiectivează fără să se identifice total cu subiectele enunturilor În realitate, obisnuita schemă a comunicării este alterată până într-acolo încât s-a emis ipoteza inexistentei intentiei comunicative orientată spre un receptor potential Corelată cu postulatul sinceritătii, ipoteza poate duce periculos la negarea putintei de a referi a discursului poetic Însă, dacă admitem existenta unei persona poetice drept rol discursiv într-un raport de comunicare înăltat pe ruinele celui originar, suntem nevoiti să admitem si natura particulară a mimesisului liric În aceste conditii, observatiile Ancăi Măgureanu se impun Cercetătoarea corelează tipologia discursivă cu o taxinomie a actelor de limbaj Asociază, drept urmare, discursul liric cu actele discursive expresive, mai precis cu acea subclasă a actelor expresive care, spre deosebire de cele ritualizate, nu par a se supune intentiei de a institui o relatie cu un receptor Dacă se admite faptul că si actele expresive în ansamblu pot reprezenta (sentimente, stări de spirit etc ), atunci cele neritualizate pot forma obiectul mimesisului discursului poetic Absenta verbelor performative, în cazul subclasei de acte expresive în discutie, lasă impresia capacitătii de “a exprima direct stări afective, de a le construi prin exprimare, ocultând intentia comunicativă profundă ce le caracterizează ca acte de discurs” Lumea textuală ce se lasă elaborată de discursul literar liric ar fi, prin urmare, un sentiment, o stare lăuntrică emitătorului (sau pretinsă ca atare) ce se lasă textualizată ca punere în practică a atitudinii modale descriptive sau a celei narative Regulile fictionalitătii (care exclud regula verosimilitătii în favoarea criteriului sinceritătii afective) reglează capacitatea de reprezentare a acestui tip de discurs si permit autoarei o observatie finală: mimesisul, ca practică literară universală, nu reglează raportul lume reală / lume fictională, ci trebuie înteles “ca o relatie între o practică semiotică (comunicarea curentă) si o practică semiotică secundă (literară), grefată pe prima ” Observatiile de mai înainte nu sunt singulare Jean-Michel Adam privilegiază demersul pragmatic, motivând prin suprasolicitarea poemului ca obiect lingvistic, resimtită ca sterilă, si exemplifică actele discursive expresive (regretter, déplorer), acte informând asupra enuntiatorului, si actele impresive (féliciter,faire l’éloge), vizând destinatarul poemului Cele două categorii de acte se suprapun bipartitiei operate de Anca Măgureanu (acte ritualizate vs acte neritualizate), asupra eficacitătii lor ca obiecte ale mimesisului liric discutia nefiind încheiată În altă ordine de idei – având ca obiect al discutiei problemele ridicate de referentul poetic, Nicolae Manolescu recunoaste importanta persoanei gramaticale în complicatul proces de (in) actorializare a subiectului enuntiator, instantă de altfel distinctă de poetul însusi: “poetul nu vorbeste în numele său despre lume, ci recurge la magia unei persoane gramaticale care îsi posedă lumea neconfundabilă [ ]” O initiativă temerară vizând discursul poetic8 îsi fixează drept premisă a esafodajului teoretic ipoteza lui R Jakobson asupra functiei poetice a limbajului si principiul corelat al echivalentei, reformulat de Nicolas Ruwet: "Les textes poétiques se caractérisent par l`établissement, codifié ou non, des rapports d`équivalence entre différents points de la séquence de discours, rapports qui sont définis aux niveaux de représentation > de la séquence" 9 Principiul generalizat al paralelismului substituie, afirmă Ruwet, si nu se suprapune peste regulile semantico-pragmatice ale discursului, ceea ce determină o întreagă suită de abateri, la toate nivelurile, aflate în relatie de interdependentă Independent de codurile culturale care pot regla punerea în practică a paralelismelor, se mizează pe ideea unui model semiotic sincretic (incluzând o metrică si o sintaxă, o semantică si o pragmatică dizlocate partial de o retorică bazată pe a- sau paragramaticalităti, pe o ierarhie de echivalente, pe cupluri sinonimice sau antinomice etc ) 10 Supervizat, modalizat si orientat de subiectul enuntiator, discursul poetic articulează relatiile sintagmatice si pe cele paradigmatice si produce sens tocmai datorită implicării active a instantei subiectului, responsabilă de organizarea discursivă - "l`instance énonciative (le sujet de l`énonciation implicite), qui, sans asumer directement aucun des énoncés que comporte le texte, assume pourtant l`énoncé global, achevé et complet: cette instance a […] la responsabilité de l'organisation signifiante du discours en tant que totalité intégrant plusieurs sémiotiques" 11 Impresia noastră este că modelul discursiv-poetic pentru care se pronuntă Rodica Vedută se completează cu teoria lui K Stierle care detaliază raporturile dintre o pragmatică specifică discursului poetic, un tip de organizare structurală si "profilul" subiectului liric Pentru Stierle liniaritatea discursivă, abolită în prim-plan (dar păstrată drept reper în plan secund) este înlocuită de procedeele sintactice, prozodice si retorice de articulare simultană a contextelor relativ diferite ce au darul de a crea impresia unei multiplicări tematice, pe fondul amplificării în diversitate a unui context primar De aceea nici organizarea tematică, nici o schemă discursivă prestabilită si încălcată nu pot garanta identitatea discursului poetic, ci replierea formală asupra sa însusi Se creează astfel, după Stierle, un efect de perspectivă, un spatiu interior dens bazat pe principiul recurentei si al circularitătii, precum si pe identitatea în diversitate 12 Desi în termeni diferiti, mai toate vocile critice, investite cu autoritatea traditiei mai vechi sau mai noi, afirmă acelasi lucru Pentru Iuri Lotman "poezia este un sens de constructie complexă", un "complex sistem de corelatii, de corespondente si opozitii", fiecare element si ansamblul poetic asociindu-si o semantică aparte "Principiul recurentei" este considerat "un principiu structural universal al operei poetice" si se slujeste de analogie, ca formă de manifestare a asemănătorului în diferit si de prozodie, ca formă de manifestare a diversitătii în asemănător sau identic Printr-un sistem bine articulat de repetitii si paralelisme ("binom în care unul din termeni este cunoscut prin celălalt, ultimul servind drept model", iar cei doi termeni "nu sunt identici, dar nici separati") inclusiv la nivel prozodic, cât si prin "elementele de compozitie" - situatiile, motivele13, textul devine un întreg arhitectonic ferm, stabil, orice încercare de modificare distrugându-l Livia Cotorcea numeste "sintaxă" întregul esafodaj poetic si credem că subscrie opiniei lui K Stierle în ceea ce priveste "spatiul compozitional al simultaneitătii", "acest sens al simultaneitătii care e al formei" "Sintaxa iterativă" sau ciclică (gratie si aportului prozodiei) imobilizează tema si o "insolitează" nuantând-o prin relatii de juxtapunere, succesiune, aditiune, subordonare Totul este consecinta prezentei textuale a eului care modifică datele tripletei actorializare-temporalizare-spatializare, concentrându-le într-un punct, acelasi eu ce se "figurează" pe sine în sincronie 14 Importanta prozodiei pentru textul poetic (parte a discursului său, după Stierle) nu poate fi eludată Relevanta semantică aparte a structurii versificate si functia de semnal ce induce în cititor o stare de asteptare specifică a fost remarcată si suprasolicitată de reprezentatii formalismului rus Comentând opinia lui Tînianov, T Todorov afirmă: "la clôture du vers donne le sentiment d'une nécessité de la construction verbale et a un effet de resserrement à la suite duquel les mots renforcent leur signification contextuelle, syntaxique ou flottante, au détriment du noyau lexical" Drept consecintă, legăturile dintre cuvinte se întăresc - "entre les mots surgit une >" 15 De fapt, în articolul său din Poétique, Tînianov pune de acord două teze privitoare la implicatiile semantice ale prozodiei: estomparea continutului semantic denotativ si, pe acest fond, accentuarea trăsăturilor semantice nespecifice - "les traits flottants de la signification" Intensificarea semelor marginale în detrimentul nucleului semantic fundamental se datorează si presiunii semantice a contextului imediat, între cuvinte Tînianov identificând corelatii pozitionale ("des correlations positionnelles"), precum si "mediului" lingvistic de la care cuvintele se revendică Preluând o idee a lui Charles Bally - "l'effet d'évocation par milieu", Tînianov propune sintagma "la coloration lexicale" 16 În alti termeni, cuvintele preiau semnificatia grupului lexical de care apartin si îsi reelaborează "profilul" pe ruinele sensului denotativ Repetitia este fundamentul structurii versului si se poate manifesta fie ca prezentă a elementelor lingvistice diferite în pozitii identice, fie ca reluare a acelorasi elemente aflate în pozitii de fiecare dată distincte De fapt, întreaga teorie structural-poetică a lui Iuri Lotman se bazează pe acest principiu, al asemănătorului în diferit, considerat responsabil la toate nivelurile de organizarea de tip ierarhic a textului poetic Ritmul poate functiona ca "element de diferentiere semantică" pe un fond comun, pentru "a se asimila entităti diferite sau a se dezvălui asemănătorul în divers" sau pentru "a se dezvălui caracterul aparent al similitudinii", evidentiindu-se diferitul în asemănător 17De asemenea, ca parte a mecanismului repetitiv, rima poate impune similarităti semantice sau sonore altfel inexistente sau inoperante, pe baza coincidentei sonore poate mări presiunea pozitională accentuând densitatea semantică si poate elabora, împreună cu ritmul, o melodicitate aparte, independentă de semantismul primar al cuvintelor, creând un semantism secund, sprijinit fonetic si intonational Întregul sistem prozodic activează o retea recurentială, un cod al textului în interdependentă cu retorica si cu semantica poetică Pentru Lotman, fiecare nivel presupune prinderea unui număr stabil de elemente într-o sintaxă circulară, bazată pe reveniri însotite de schimbări de functie De aici derivă concentrarea semantică si semantizarea formei, până acolo încât forma poate deveni generatoare de sens Dincolo de o dimensiune semanatică a semiozei care antrenează functionalitatea conceptului de izotopie si teorii moderne asupra figurilor textuale, chestiunea referentului si a referintei textului literar, mai ales a celui poetic, poate fi discutată în măsura în care se admite capacitatea textului poetic de a trimite la un dincolo La originea tuturor controverselor privind referentul se află celebrul postulat saussurian – “Le signe linguistique unit non une chose et un nom, mais un concept et une image acoustique”18, si interpretările acestuia Dincolo de identificarea referentului cu obiectul real, demers oricum problematic, trebuie luat în considerare modelul mental al realitătii, reprezentarea acesteia cu mijloacele limbii Adept convins al referintei, Greimas subliniază inutilitatea referentului si caracterul utopic al raportării la obiect, încercând să rezolve relatia realitate – literatură prin introducerea unui concept nou: semiotica lumii naturale (“la sémiotique du monde naturel”) Deoarece nu poti avea acces la prezumtivul referent (reprezentat de cuvintele unei limbi) decât prin cuvintele unei limbi, chestiunea referintei se dovedeste a fi o problemă de intersemioticitate Între realitate ca sistem de semne, susceptibil de a fi tratat ca un limbaj, si limbă ca sistem de semne, discursul, care le articulează pe amândouă, îsi datorează coerenta corespondentei dintre figurile semioticii naturale (“les figures de la sémiotique naturelle”) si figurile semioticii verbale19 Ogden si Richards încearcă, totusi, preluând modelul triadic peircean, să găsească loc referentului într-o definitie de asemenea triadică a semnului Însă modelul teoretic este invalidat practic Dincolo de un permanent joc pe referintă nu pare să existe nimic altceva Dependent de discurs sau de text si, în fapt, o reelaborare a unui presupus obiect real, referentul se transformă într-un “obiect de limbaj”, rezultat a ceea ce Iulian Popescu numeste “referentializare internă”20 Semiotica peirceană ni se pare a depăsi în mod fericit structuralismul tributar lui Ferdinand de Saussure, precum si dilemele provocate de referent, deplasând accentul de pe cantonarea semantico-sintactică pe dimensiunea pragmatică Importanta acordată interpretantului ca interiorizare individuală si partial creatoare a “realului”, permite ca acesta să devină semn pentru alti interpretanti posibili Introducerea pluralitătii interpretantilor drept cheie de boltă a semiozei se corelează importantei subiectului – interpret, ca unică instantă aptă de a valida semnul ca atare De aici posibilitatea actului interpretativ de a manevra între ceea ce Andrei Corbea numeste “implicarea puterii > a constiintei individuale”21 si “câmpul de interpretant”, după R Marty, echivalent “orizontului de asteptare” sau, la fel de bine, “ideii de cod cultural”22 Comentând punctul de vedere peircean, U Eco explică raportul dinamic dintre simbol sau representamen si semnificatie sau referintă, întelegând prin aceasta din urmă “conditia de întrebuintare a simbolului” care mediază între referent si simbolul său 23 În ceea ce ne priveste, teoria orientată pragmatic a lui Peirce ne interesează, deocamdată, ca impact asupra disputei pro sau contra referentului poetic Pentru Gotllob Frege, limba ca sistem nu pune problema referintei Întretinând raporturi semiotice, în spatiul intralingvistic, cuvintele nu pot trimite la un dincolo Referinta în acceptie fregeană echivalează intentatului prin care Emile Benveniste explică posibilitatea ca fraza, si nu cuvântul, să trimită la o lume Ca unitate semantică, fraza antrenează o semnificatie dependentă de “instanta de discurs” si permite actualizarea discursivă ca intentat sau ca “ceea ce locutorul vrea să spună” Altfel spus, asa cum cuvântul ca semn presupune un semnificat, fraza “implică referinta la situatia de discurs, precum si la atitudinea locutorului” 24 Maurice Jean Lefebve încearcă să aducă la un numitor comun referinta în acceptie fregeană sau intentatul si referentul ca obiect exterior, real, desemnat Comentând relevanta triunghiului semiotic elaborat de Ogden si Richards în The meaning of the meaning, operează o întoarcere semantică în virtutea căreia semnificatul sau denotatia, în sintagma “signifié conceptuel” si referentul, “signifié référentiel”, si ar putea suprapune partial sferele semantice De aceea lună, în demonstratia lui Lefebve, îsi asociază un semnificat conceptual de regăsit în definitia de dictionar, dar si un mod de relationare a individului uman cu universul În acest fel, referentul si-ar include notiunea cu maximă valabilitate si un ansamblu de reprezentări mentale girate de un model imaginativ cu existentă istoric si cultural determinată 25 Lectura tabulară propusă de Grupul μ încearcă să împace specificul reflexiv al limbajului poetic si antrenarea acestuia într-un joc dependent de un cod cultural a cărui miză ar putea fi o “lume posibilă” Triada Anthropos – Logos – Cosmos pare să detină un grad de generalitate destul de ridicat ca să-i permită să sustină mai multe coduri culturale si “ideologia estetică a poeziei” (“l’idéologie esthétique de la poésie”) Dat fiind caracterul său de univers închis, monadic, textul poetic actualizează un model propriu de lume, cu resurse proprii si în lăuntrul său Faptul este cu putintă întrucât raportul Cosmos – Anthropos este mediat de componenta poetică Logos Paradoxul textului poetic, constând în iluzia reprezentativă construită exclusiv prin resurse ale limbajului, se explică prin capacitatea mimetică a acestuia din urmă 26 Ceea ce se mimează în textul poetic sunt, potrivit Ancăi Măgureanu27, actele discursive expresive neritualizate Datorită faptului că nu se realizează prin enunturi ce “numesc” starea afectivă presupusă a se afla la originea actului de limbaj, ci prin enunturi care o “exprimă”, aceste acte de discurs par a fi efectul direct, nemediat, al unei stări afective anume De aici iluzia că discursul poetic este forma de exprimare nemijlocită a eului liric, că aspectul structural este direct dependent de impactul afectiv asupra unui set de procedee ale poeticitătii validate cultural În realitate, procedura mimetică îsi subordonează atât enuntarea28, cât si tipul de referent poetic, acel univers interior, în realitate “o lume pretinsă a fi lumea interioară a emitătorului” 29 Explorând discret polemic punctul de vedere expus de Northrop Frye în Anatomia criticii, Paul Ricoeur reuseste să pivoteze esafodajul demonstrativ al aceluia până într-atât încât probează (si cu mijloacele mimesisului aristotelic) existenta “fictiunii euristice”, datorată capacitătii referentiale a discursului metaforic Dacă mythosul aristotelic este “re-descris” prin mimesis, atunci acel mood, în care Frye vede “starea sufletească ce nu-i nimic în afara poemului însusi”, (“ea capătă formă de la poemul ca alcătuire de semne”), poate fi echivalat unei “fictiuni euristice”, elaborată după regulile unui mimesis liric Obiectul acestui mimesis este de tipul “a vedea”, “a simti”, rezultatul fiind acel mood, un mythos liric, adică “a vedea ca”, “a simti ca” Rezultă de aici un sentiment contemplat, “o fictiune afectivă”30 datorată atitudinii mimetic-duplicitare a subiectului enuntiator si realizată ca actualizare a strategiilor poetice prevăzute de codul literar În termenii lui Ricoeur, “verbul poetic nu > metaforic sentimentele decât zugrăvind >, >, care devin adevăratele portrete ale vietii lăuntrice”31 În critica românească, Nicolae Manolescu reformulează opinia lui Ricoeur, socotind inutilă o demonstratie vizând existenta referentului poetic Mai mult, Manolescu se fereste să acorde credit subiectului enuntării lirice, mutând discutia la nivelul jocului relativizant si înselător al persoanelor gramaticale – “orice obiect real devine poetic [ ] dacă se constituie ca referent fictiv în opera unui autor si dacă acest autor ne apare [ ] ca dedublat prin jocul unor persoane gramaticale” 32 “Proiectul ontologic” înteles de Ricoeur ca ultimă consecintă a activării mecanismului metaforic se bucură, aici, de o definitie de-a dreptul “poetică”: “o lume – nelume, nici adevărată, nici falsă în raport cu lumea – lume, căci se dovedeste capabilă să-si impună adevărul si falsul propriu, regula ontologică specifică ”33 Bibliografie: 1 Cosãceanu, Anca, Narativ si liric - nivele de incidentã, în S C L , nr 5, 1986 1 Stierle, Karlheinz, Identité du discours et transgression lyrique, în Poétique, nr 32, 1977 1 Todorov, T , Poetica Gramatica Decameronului, Ed Univers, Bucuresti, 1975 1 Spiridon, Monica, Despre "aparenta" si "realitatea" literaturii, Ed Universitãtii Bucuresti, 1984 1 ***, Terminologie poeticã si retoricã, Ed Universitãtii "Al I Cuza", Iasi, 1994 1 Mãgureanu, Anca, A nara - a povesti sau a mima, în S C L , nr 5, 1986 1 Adam, Jean-Michel, Pour lire le poème, De Boeck - Duculot, Paris, 1992 1 Manolescu, Nicolae, Despre poezie, Ed Cartea Româneascã, Bucuresti, 1987 1 Vedutã, Rodica, Texte et littérature - science du texte et analyse du discours poétique, Tezã de doctorat sustinutã în 1998 la Universitatea "Al I Cuza", Iasi, Facultatea de Litere 1 Lotman, Iuri, Lectii de poeticã structuralã, Ed Univers, Bucuresti, 1970 1 Cotorcea, Livia, În cãutarea formei, Ed Universitãtii "Al I Cuza", Iasi, 1995 1 Todorov, T , Les Genres du discours, Ed du Seuil, 1978 1 Tymianov, Youri, Les traits flottants de la signification dans les vers, în Poétique, nr 28, 1976 1 Tomasevski, Boris, Teoria literaturii Poetica, Ed Univers, Bucuresti, 1973 1 Popescu, Iulian, Sémantiques, Ed Fundatiei Chemarea, Iasi, 1998 1 Corbea, Andrei, Despre "teme" Explorãri în dimensiunea antropologicã a literaturii, Ed Universitãtii "A I Cuza", Iasi, 1995 1 Muresanu-Ionescu, Marina, Literatura - un discurs mediat, Ed Universitãtii "Al I Cuza", Iasi, 1996 1 Eco, Umberto, Oprea deschisã, Ed Univers, Bucuresti, 1980 1 Ricoeur, Paul, Metafora vie, Ed Univers, Bucuresti, 1984 1 Lefebve, Jean-Maurice, Structure du discours de la poésie et du récit, Ed de la Baconnière, Neuchâtel, 1971 1 Groupe µ, Rhétorique de la poésie, Bruxelles, Ed Complexe, 1977 